“Ազատություն” ռադիոկայանի նախագահ Գեդմինի հեռանալը շատերը պայմանավորում են նաեւ Չեխիայի Սենատի անդամ Յարոմիր Շտետինայի ԱՄՆ կոնգրեսականներին ուղարկած նամակով, որին հաջորդել էր Չեխիայում ԱՄՆ գործերի ժամանակավոր հավատարմատար Ջոն Օրդուեյի հանդիպումը սենատորի հետ։ Չեխիայում ԱՄՆ գործերի հավատարմատարը բնականաբար ստանալով Աննա Կարապետյանի գործի հետ կապված մանրամասները, մանրակրկիտ զեկուցագիր է ուղարկել պետքարտուղարություն, որտեղ էլ ամենայն հավանականությամբ համապատասխան հետեւություններ են արել։ Հիշեցնենք, որ ԱՄՆ պետքարտուղար Հիլլարի Քլինթոնը ի պաշտոնե Հեռարձակման կառավարիչների խորհրդի (BBG), ինչպես նաեւ Ազատություն/Ազատ Եվրոպա ռադիոկայանի տնօրենների խորհրդի անդամ է։ Փետրվարի 14-ին սենատոր Շտետինան եւս մեկ նամակ է ուղարկել Հիլլարի Քլինթոնին` պետքարտուղարի ուշադրությունը հրավիրելով այս գործի վրա։